
ΔΕΛΤΙΟ ΤΥΠΟΥ


Πραγματοποιήθηκε το webinar του ΣΒΣΕ για την πλατφόρμα Academyhub.gr

Ο Σύνδεσμος Βιομηχανιών Στερεάς Ελλάδας (ΣΒΣΕ), σε συνεργασία με το Εθνικό και Καποδιστριακό Πανεπιστήμιο Αθηνών (ΕΚΠΑ), διοργάνωσε την Τετάρτη 14 Οκτωβρίου 2026 διαδικτυακή εκδήλωση με θέμα «Academyhub.gr: Ασύγχρονη διαδικτυακή πλατφόρμα για την άμεση διασύνδεση βιομηχανίας – πανεπιστημίων».

Η πλατφόρμα αναπτύχθηκε από την ερευνητική ομάδα X-TREND του ΕΚΠΑ, έπειτα από σχετική πρωτοβουλία του ΣΒΣΕ. Φέρνει σε επαφή φοιτητές, καθηγητές, ερευνητικές ομάδες και επιχειρήσεις και διευκολύνει την αναζήτηση συνεργατών, την ανάδειξη γνώσεων και δεξιοτήτων και την αξιοποίηση ευκαιριών εκπαίδευσης, έρευνας και απασχόλησης.
Την παρουσίαση ανέλαβε ο Δρ. Διονύσιος Ξενάκης, Επίκουρος Καθηγητής του ΕΚΠΑ, ο οποίος παρουσίασε βήμα προς βήμα τη χρήση της πλατφόρμας: από την εγγραφή και τη συμπλήρωση του προφίλ έως την αναζήτηση ευκαιριών, συνεργατών και χρηματοδότησης, τη δημοσίευση θέσεων και τη διαχείριση αιτήσεων. Χαιρετισμό απηύθυνε η κα Ντόρα Οικονόμου, Διευθύντρια Τομέα Ανάπτυξης Ανθρώπινου Δυναμικού του Συνδέσμου Επιχειρήσεων και Βιομηχανιών (ΣΕΒ), ενώ τη συζήτηση συντόνισε ο κ. Ιωάννης Καρναχωρίτης, Α΄ Αντιπρόεδρος του Διοικητικού Συμβουλίου του ΣΒΣΕ.

Για τις επιχειρήσεις-μέλη, η πλατφόρμα προσφέρει τη δυνατότητα δημιουργίας προφίλ με καταγραφή των δυνατοτήτων και των ενδιαφερόντων τους, τη διαχείριση ανακοινώσεων και εκδηλώσεων, τη  θέσεων πρακτικής άσκησης και θέσεων εργασίας, καθώς και την αναζήτηση καθηγητών και ερευνητικών ομάδων με συγκεκριμένη εξειδίκευση. Παράλληλα, λειτουργεί ως μέσο άμεσης επικοινωνίας με φοιτητές και υποψήφιους και ως μέσο συνεχούς αλληλεπίδρασης μεταξύ των μελών του Συνδέσμου.

Το webinar απευθυνόταν σε στελέχη Ανθρώπινου Δυναμικού (HR) και σε άλλα στελέχη των επιχειρήσεων-μελών που ενδιαφέρονται για τη θεματολογία, με δυνατότητα συμμετοχής περισσότερων του ενός στελεχών από κάθε επιχείρηση-μέλος. 

Ο ΣΒΣΕ ευχαριστεί τα στελέχη που συμμετείχαν.


-ΤΕΛΟΣ-



Σχετικά με τον Σύνδεσμο Βιομηχανιών Στερεάς Ελλάδας:
Ο Σύνδεσμος Βιομηχανιών Στερεάς Ελλάδας εκπροσωπεί και στηρίζει τις βιομηχανικές επιχειρήσεις της Περιφέρειας Στερεάς Ελλάδας, προωθώντας θέσεις και πρωτοβουλίες που ενισχύουν την ανταγωνιστικότητα, την παραγωγική ανάπτυξη, την εξωστρέφεια και τη βιώσιμη βιομηχανική δραστηριότητα.

